Лав Исавријанац је 25. марта 717. ушао са војском у Цариград и прислио је цара Теодосија III да абдицира. Лав Исавријанац је тада постао цар као Лав III. Те исте године када се домогао трона Арапи су започели опсаду Цариграда у августу 717. Арапи су искористили период грађанског рата у Византији па су послали 80.000 војника и велику флоту на Цариград. Арапе је предводио војсковођа Маслама, рођак халифа Сулајман ибн Абд ал Малик.